钦定古今图书集成/理学汇编/文学典/第060卷 > 吴仁璧
## 钦定古今图书集成/理学汇编/文学典/第060卷 > 吴仁璧

按《江南通志》：“吴仁璧，字廷宝，长洲人。大顺中及第，善
属文。尝居庐山数年，道士曰：‘能学仙乎’？仁璧固陈求
名之志。道士曰：‘一第犹拾芥耳，但他年勿干英雄’。”仁
璧既成名，吴越王钱镠待以客礼，欲辟之入幕，固辞。
天复初，镠母奉国夫人水丘氏卒，请为志文，不从。镠
怒，沉之于江。